open-index/open-wikipedia-markdown huggingface dataset:
Henckovce

**Henckovce** sú obec na Slovensku v okrese Rožňava.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová ranogotická stavba s pravouhlým ukončením presbytéria, bez veže, z druhej polovice 13. storočia. V 14. storočí bol interiér doplnený o nepravú fresku zobrazujúcu pravdepodobne sv. Juraja, dnes čiastočne odkrytá na severnej stene lode. Od reformácie bol kostol evanjelický. Zo 16. storočia pochádza vzácne zobrazenie Jóba a jeho priateľov nachádzajúce sa vo svätyni. V 17. storočí bol kostol fortifikovaný v súvislosti z tureckým nebezpečenstvom a doplnený o zvonicu, ktorej podvežím sa vstupuje do areálu kostola. Dnes už na náboženské účely nevyužívaná stavba je postupne obnovovaná z iniciatívy občianskeho združenia Gotická cesta. 

Súbor:Henckovce3.jpg|Kostol Všetkých svätých
Súbor:Henckovce5.jpg
Súbor:Henckovce6.jpg
Súbor:Henckovce8.jpg|Presbytérium kostola
Súbor:Henckovce7.jpg|Renesančná maľba Jóba

* Evanjelický kostol, jednoloďová neskorobaroková tolerančná stavba s pravouhlým ukončením presbytéria, bez veže, z roku 1798. V interiéri sa nachádza hodnotné zariadenie v štýle ľudového baroka, oltár s obrazom Kristus od Karola Schablíka, kazateľnica a barokový organový pozitív. Ten pochádza pôvodne z evanjelického kostola v Spišskej Novej Vsi, je dielom neznámeho organára z druhej polovice 18. storočia, premiestnený sem bol v roku 1822. Kostol je dodnes využívaný na bohoslužobné účely. Fasády kostola sú členené lizénovými rámami a nárožným zaoblením. Polkruhovo ukončené okná majú jednoduché šambrány. Priečeliu dominuje atika s prelamovanou rímsou. Pri kostole sa nachádza murovaná zvonica na pôdoryse štvorca s ihlancovou helmicou. 

Súbor:Henckovce ev (2).jpg|Evanjelický kostol
Súbor:Henckovce ev (1).jpg
Súbor:Henckovce ev (3).jpg|Oltár
Súbor:Henckovce ev (5).jpg
Súbor:Henckovce ev (4).jpg|Barokový organový pozitív


## Osobnosti obce
### Rodáci
* Andrej Bystran (* 1925 – † 2006), operný spevák

## Referencie

## Iné projekty

## Externé odkazy
* 
* Rožňava a okolie– turistické atrakcie v obci
* Apsida.sk– profil gotického kostola
* Gotická cesta– profil gotického kostola


Kategória:Obce okresu Rožňava
Zálesie (okres Kežmarok)

**Zálesie** je obec na Slovensku v okrese Kežmarok.

Zamagurská obec Zálesie (predtým Gibeľ) leží pri potoku Zálesie. Založená bola v roku 1632 Štefanom Palocsayom a až do zrušenia poddanstva bola majetkom panstva Nedeca. Obyvatelia sa živili poľnohospodárstvom a prácou v lese. Proti krivdám spôsobovaným zo strany zemepánov sa roku 1794 obrátili slovensky písanou sťažnosťou. V období rokov 1890 až 1910 sa ich veľa vysťahovalo do Zámoria. Chotár obce a existujúca zástavba vytvára predpoklady pre rozvoj chalupárstva a relaxačných pobytov v tichom prostredí. 

Goralské nárečie ovláda 100% dospelých obyvateľov. Medzi deťmi aktívne rozpráva dialektom už iba 70%.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Hanková

**Hanková** je obec na Slovensku v okrese Rožňava.

## Polohopis
Nachádza sa v gemerskej časti Slovenského rudohoria, 22 km na severozápad od Rožňavy.

## Dejiny
Obec založili ju v poslednej tretine 15. storočia pastierski obyvatelia. Prvá písomná zmienka je z roku 1556. Meno obce sa prvý raz spomína v roku 1569. Patrila Štítnickovcom, od 17. storočia Andrášiovcom, v 18. storočia mala aj iných zemepánov. V 19. storočí sa obyvatelia živili poľnohospodárstvom, povozníctvom a prácou v hámroch.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z roku 1811. Veža kostola bola súčasťou staršieho kostola, z roku 1726. Interiér je zaklenutý konchou a pruskou klenbou. Nachádza sa tu murovaná empora. Oltár s obrazom Žehnajúci Kristus a krstiteľnica sú klasicistické z 19. storočia, kazateľnica je z roku 1840. Na empore je umiestnený jednomanuálový organ od neznámeho organára z roku 1869. Fasády kostola sú členené pilastrami a polkruhovo ukončenými oknami so šambránami. Veža je členená lizénami a nárožným zaoblením, ukončená je korunnou rímsou s terčíkom a ihlancovou helmicou.

Súbor:Hanková1.jpg|Evanjelický kostol
Súbor:Hanková35.jpg|Interiér kostola
Súbor:Hanková4.jpg|Oltár
Súbor:Hanková3.jpg|Empora s organom


## Referencie

## Iné projekty

## Externé odkazy
* 
* Rožňava a okolie– turistické atrakcie v obci


Kategória:Obce okresu Rožňava
Soľník

**Soľník** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám narodenia presvätej Bohorodičky, jednoloďová neobaroková stavba s polygonálnym ukončením presbytéria a predstavanou vežou, asi z roku 1850. Vyhorel v roku 1944. Chrám prešiel obnovou pred rokom 1954. Interiér je zaklenutý pruskými klenbami. Nachádza sa tu zariadenie s ikonostasom a baldachýnovým oltárom z roku 1857. Fasády sú členené lizénovými rámami a oknami s polkruhovým záklenkom. Veža s nárožným skosením je členená kordónovou rímsou a lizénovými rámami, ukončená je barokovou helmicou.

### Ocenenia

## Referencie

## Iné projekty


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Honce

**Honce** (, ,* do roku [[1948]] Genč*) je obec na Slovensku v okrese Rožňava.

## Polohopis
Obec leží na severnom úpätí Plešivskej planiny západne od mesta Rožňava. K obci patrí miestna časť Na Lazec.

## Dejiny
Honce vznikli ako banícka osada v 13. storočí na území Štítnika, po Bebekovcoch bola vo vlastníctve Andrášiovcov, v 16. storočí bola obec poplatná Turkom. Obyvateľstvo sa zaoberalo poľnohospodárstvom, chovom oviec, doplnkovo uhliarstvom a furmančením.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba s pravouhlo ukončeným presbytériom a predstavanou vežou z roku 1803. Interiér je zaklenutý pruskými klenbami. Nachádza sa tu neskorobarokový oltár, polychrómovaná stĺpová architektúra z polovice 18. storočia, upravený v roku 1803. V prostrednej nike sa nachádza plastika Ukrižovaný, po bokoch apoštoli Peter a Pavol. Kazateľnica je neobaroková z druhej polovice 19. storočia. Fasády kostola sú členené lizénami. Moderná veža s vročením 1958 je ukončená korunnou rímsou s terčíkom a ihlancovou helmicou. 

Súbor:Honce1.jpg|Evanjelický kostol
Súbor:Honce3.jpg


## Referencie

* Ďurček Jozef a kol., *Slovenský kras, turistický sprievodca ČSSR*, Šport - Slovenské telovýchovné vydavateľstvvo, Bratislava 1989, str. 156.

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Malý Slavkov

**Malý Slavkov** (poľ. *Mały Sławków*) je obec na Slovensku v okrese Kežmarok.

## Poloha
Obec sa nachádza v strede Popradskej kotliny, približne 3 km severozápadne od mesta Kežmarok a približne 7 km juhovýchodne od úpätia Vysokých Tatier (lokalita Tatranskej Lomnice, Tatranských Matliarov a Tatranských Žľabov), v nadmorskej výške  (podhorský stupeň časti územia Vysokých Tatier). Dopravné prepojenie existuje len s mestom Kežmarok a to autobusovou a individuálnou dopravou.

Prvá písomná zmienka o obci je z roku 1275. Obec bola v rokoch 19741995 mestskou časťou Kežmarku.

Miestni obyvatelia obec nazývali aj *Slavkovek*. Goralské nárečie sa tu zachovalo až do 20. storočia. V súčasnosti goralské nárečie aktívne ovláda iba 5% obyvateľstva.

## Referencie

## Iné projekty

## Externé odkazy
* 


Kategória:Obce okresu Kežmarok
Kategória:Goralské obce na Slovensku
Hrhov

**Hrhov** je obec na Slovensku v okrese Rožňava.

## Polohopis
Hrhov sa nachádza 47 kilometrov západne od krajského mesta Košice, pri ceste I. triedy č. E58/E571. Od okresného mesta Rožňava je vzdialený 20 km. Leží na juhovýchodných svahoch Národného parku Slovenský kras na Turnianskej vínnej ceste. V strede obce je nadmorská výška 219 m n. m., v 3 607 ha katastri sa nadmorská výška pohybuje od 195 do 782 m n. m.

## Názov
**Vývin názvu obce**
* 1263 - *Gurgev*
* 1365 - *Gergew*, *Görgő*, *Tornagörgő*
* 1920 - *Hrbov*
* 1927 - *Hrhov*

## Kultúra a zaujímavosti
### Pamiatky
* Rímskokatolícky kostol sv. Jána Krstiteľa, jednoloďová pôvodne gotická stavba s pravouhlým ukončením presbytéria a predstavanou vežou, z druhej polovice 13. storočia. Presbytérium a sakristia sú zaklenuté valenou klenbou. Stavebným materiálom boli opracované tufové kvádre z lokálneho zdroja. Kostol bol prestavaný a rozšírený v roku 1500, keď došlo k rozšíreniu lodi. V 17. storočí bol kostol fortifikovaný, časť opevnenia sa dochovala v podobe hranolovej veže. Zásadná prestavba sa uskutočnila v rokoch 1814-1815, keď bol nanovo zaklenutý. Veža kostola pochádza z roku 1846. V interiéri sa nachádza gotický epitaf Juraja Bubeka z ružového mramoru, datovaný do roku 1390. Fasády kostola sú členené lizénami, pilastrami a polkruhovo ukončenými oknami so šambránami. Veža lemovaná pilastrami je ukončená korunnou rímsou s terčíkom a ihlancovou helmicou.

* Reformovaný kostol, jednoloďová pôvodne tolerančná klasicistická stavba s pravouhlým ukončením presbytéria a predstavanou vežou z rokov 1784-1785. Nachádza sa na tufovom návrší uprostred dediny. Veža ukončená stanovou strechou bola dostavaná v roku 1795. Stavba vyhorela v roku 1846, následne došlo k jej kompletnej prestavbe. Interiér je zaklenutý pruskými klenbami. V interiéri sa nachádzajú protiľahlé protestantské empory, drevené zariadenie z polovice 19. storočia od majstra Jánosa Wandráka. Organ pochádza z budapeštianskej dielne Sándora Országa z roku 1886. Fasády kostola sú členené lizénovými rámami, veža je členená pilastrami a ukončená ihlancovou helmicou. Ku kostolu patrila aj budova školy a fara.

Súbor:Kostol sv. Jána Krstiteľa, Hrhov.jpg|Kostol sv. Jána Krstiteľa
Súbor:Kostol reformovanej cirkvi, Hrhov.jpg|Reformovaný kostol


### Prírodné zaujímavosti
V obci sa nachádza približne 15 metrový Hrhovský vodopád, ktorý je najväčší v oblasti Slovenského krasu. Nachádza sa priamo v obci medzi obytnými domami.

## Galéria

Súbor:HV Hrhovsky amfiteater.jpg|Okolie obce
Súbor:Hrhov_Waterfall.jpg|Hrhovský vodopád


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil gotického kostola


Kategória:Obce okresu Rožňava
Tokajík

**Tokajík** je obec na Slovensku v okrese Stropkov. 

## Polohopis
Obec sa nachádza v južnej časti Nízkych Beskýd, v trojuholníku medzi obcami Mrázovce, Piskorovce a Vyšný Hrabovec, asi 4 km severovýchodne od vodnej nádrže Veľká Domaša.

## Prírodné podmienky
### Geomorfológia
Obec je súčasťou geomorfologickej oblasti Nízke Beskydy a presnejšie jej geomorfologického celku Ondavská vrchovina.

## Dejiny
Prvá písomná zmienka o obci pochádza z roku 1430.

### Druhá svetová vojna

Cez druhú svetovú vojnu obyvatelia poskytovali pomoc sovietskym partizánom. 19. novembra 1944 zatkli nemecké jednotky všetkých 34 mužov z obce a za pomoc partizánom ich postrieľali asi 1 km severne od obce. Prežili iba dvaja zranení. Nasledujúceho dňa obec nacisti obkľúčili, ženy a deti vyhnali z domovov a obec zapálili. Nepoškodený zostal iba kostol.

### Súčasnosť
V súčasnosti (k 31. 12. 2015) žije v obci 101 obyvateľov.

## Kultúra a zaujímavosti
### Pamiatky
* Mohylník, archeologická lokalita z obdobia praveku – eneolitu. Lokalita nie je prezentovaná. 

* Gréckokatolícky Chrám sv. Eliáša proroka, jednoloďová neobaroková stavba s polkruhovým ukončením presbytéria a malou strešnou vežou, z roku 1920. Chrám prešiel obnovou po druhej svetovej vojne. Interiér je plochostropý. Nachádza sa tu zariadenie s ikonostasom. Fasády chrámu sú hladké, členené oknami so záklenkom v tvare stlačeného oblúka. Priečelie je členené lizénovým rámom. Veža je ukončená ihlancovou helmicou s malou cibuľou.

Súbor:Villages14Slovakia676.JPG|Chrám sv. Eliáša proroka
Súbor:Villages14Slovakia675.JPG
Súbor:Villages14Slovakia674.JPG


* Vojenský cintorín, pamätník v štýle socialistického realizmu z roku 1959. Autorom koncepcie cintorína je architekt Ladislav Beisetzer. 

Súbor:Villages14Slovakia696.JPG|Vojenský cintorín
Súbor:Villages14Slovakia697.JPG
Súbor:Villages14Slovakia705.JPG
Súbor:Villages14Slovakia712.JPG


* Pamätné miesto Tokajíckej tragédie s pamätníkom z roku 1959. 

Súbor:CulHer14Slovakia4.JPG|Pamätné miesto
Súbor:CulHer14Slovakia5.JPG
Súbor:CulHer14Slovakia2.JPG
Súbor:CulHer14Slovakia3.JPG


### Múzeá
Múzeum Tokajíckej tragédie, resp. pamätná izba bola vybudovaná v roku 1969. Obec však nemala dostatok prostriedkov na jej prevádzkovanie, po 24. rokoch bolo múzeum po rekonštrukcii znovuotvorené dňa 11. mája 2009. Je otvorené od pondelka do piatku od 9.00-12.00. Múzeum je možno navštíviť i mimo otváracích hodín.

### Kultúra
V obci sa každoročne začína beh *Stropkovská dvadsiatka* a taktiež tu pokračuje štafetový beh *Mieru, vďaky a svornosti Kalinovo-Banská Bystrica*.

Obec si každoročne pripomína 19. november spomienkovým stretnutím a koncertom venovaným pamiatke padlých.

## Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Turany nad Ondavou

**Turany nad Ondavou** je obec na Slovensku v okrese Stropkov.

## Dejiny
Prvá písomná zmienka o obci Turany je doložená z roku 1567 ako Turan. V ďalšom období sa uvádza ako Turany (1569), Turanye (1773), Turany (1808), Turiany (1920), Turany nad Ondavou (1948); po maďarsky Turany, Zemplénturány.

Obec patrila panstvu Stropkov, od 18. storočia rodine Jekelfalussyovcov, Horváthovcov, Sennyeyovcov. V roku 1569 mala 13 port, v roku 1715 mala 7 obývaných a 7 opustených domácností, v roku 1787 mala obec 44 domov a 302 obyvateľov, v roku 1828 mala 40 domov a 300 obyvateľov. Väčšinou sa zaoberali poľnohospodárstvom.

V období 1. ČSR pracovali obyvatelia prevažne na veľkostatkoch. Rozvinuté bolo aj tkáčstvo, košikárstvo a zhotovovanie drevených výrobkov. JRD založené v roku 1952 sa rozpadlo, znovu bolo založené v rokoch 19571958, následne bolo spojené s JRD Vyšný Hrabovec a Mrázovce a neskôr bolo súčasťou JRD Tokajík so sídlom v Nižnej Olšave. Časť obyvateľov pracovala v priemyselných podnikoch v Stropkove a vo Svidníku. V roku 1963 sa prisťahovalo niekoľko rodín zo zaniknutých obcí Petejovce a Valkov zaplavených vodným dielom Domaša.

## Kultúra a zaujímavosti
### Pamiatky
* Rímskokatolícky Kostol sv. Anny, jednoloďová pôvodne baroková stavba s pravouhlým ukončením presbytéria a vežou tvoriacou súčasť jej hmoty, z roku 1728. Vybudoval ho majiteľ dediny Žigmund Patheo. V roku 1836 bol klasicisticky prefasádovaný. Obnovou prešiel v rokoch 1888 a 1896. V roku 1914 bol poškodený zemetrasením. Interiér je zaklenutý českou plackou. Zariadenie je novodobé. Fasády sú hladké s oknami s polkruhovým záklenkom. Veža vyrastá z priečelia vo forme rizalitu. Nad portálom je termálne okno. Ukončená je korunnou rímsou s trojuholníkovými štítmi a ihlancovou helmicou.

Súbor:Turany nad Ondavou, Rímskokatolícky Kostol.jpg|Kostol sv. Anny
Súbor:Turany nad Ondavou kościół 20.08.08 p.jpg


## Osobnosti obce
### Rodáci
* Marika Gombitová (* 1956), speváčka

## Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Obce vypálené počas druhej svetovej vojny na Slovensku
Ochtiná

**Ochtiná** (, ) je obec na Slovensku v okrese Rožňava. V obci stojí gotický kostol so vzácnou freskovou výmaľbou.

## Kultúra a zaujímavosti
### Pamiatky
* Evanjelický kostol, dvojloďová gotická stavba s polygonálnym ukončením presbytéria a predstavanou vežou pravdepodobne zo začiatku 14. storočia. Nachádza sa na vyvýšenine uprostred obce. Výstavba kostola môže súvisieť s miestnym rodom Bubekovcov, ktorý túto obec vlastnil. Veža kostola so združenými románskymi oknami, bifóriami, bola pôvodne považovaná za románsku, dnes sa usudzuje, že tu boli sekundárne použité staršie prvky. V interiéri presbytéria sa nachádza bohatá fresková výmaľba s figurálnymi motívmi, ktorá pochádza z polovice 14. storočia. Maľby zobrazujú christologický cyklus: Zvestovanie Panne Márii, návšteva Márie u Alžbety, narodenie Krista, príchod a poklona troch kráľov, obetovanie v chráme, dvanásťročný Ježiš v chráme, korunovanie Panny Márie a Posledná večera. Autor výmaľby, nazývaný Majster Ochtinského presbytéria, nám zanechal dielo výnimočnej nadregionálnej kvality. Bohužiaľ v dnešnej dobe je toto dielo v zlom technickom stave a vyžadovalo by nákladné reštaurovanie. V posledných rokoch došlo k obnove šindľovej strechy chrámu.

Súbor:Ochtiná14.jpg|Evanjelický kostol
Súbor:Ochtiná (3).jpg
Súbor:Ochtiná6.jpg|Presbytérium
Súbor:Ochtiná7.jpg|Klenba presbytéria
Súbor:Ochtiná11.jpg|Výmaľba s motívom svätej trojice
Súbor:Ochtiná8.jpg|Fresková výmaľba


### Turistika
* Ochtinská aragonitová jaskyňa, národná prírodná pamiatka zaradená v zozname Svetového dedičstva UNESCO. Ide o 230 metrov dĺhú aragonitovú jaskyňu, jednu z troch svojho druhu na svete. Jaskyňa je prístupná odbočkou zo štátnej cesty medzi obcou Štítnik a mestom Jelšava na vrchu Hrádok.

Súbor:Ochtinska aragonitova jaskyna - areal.jpg|Vstup do jaskyne
Súbor:Ochtina Aragonite Cave 22.jpg|Interiér jaskyne
Súbor:Ochtina Aragonite Cave 01.jpg
Súbor:Ochtina Aragonite Cave 48.jpg
Súbor:Ochtina Aragonite Cave 38.jpg


## Osobnosti obce
### Rodáci
* Jonáš Bubenka (* okolo 1650 – † 1705), učiteľ, výtvarník a skladateľ
* Ján Ladislav Bartholomeides (* 1787 – † 1862), evanjelický farár a stoličný sudca
* Ján Paškan (* 1907 – † 1989), lekár a generál

### Pôsobili tu
* Ladislav Bohuslav Bartholomeides (* 1754– † 1825), vedecký a vlastivedný pracovník, pedagóg, historik, geograf, teológ, evanjelický farár, osvietenec, národný buditeľ, učiteľ a prírodovedec

## Referencie

## Iné projekty

## Externé odkazy
* 
* Rožňava a okolie – turistické atrakcie v obci
* Apsida.sk – profil gotického kostola
* Gotická cesta – profil gotického kostola


Kategória:Obce okresu Rožňava
Pača

**Pača** je obec na Slovensku v okrese Rožňava. Nachádza sa 4 km od obce Krásnohorské Podhradie.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová klasicistická stavba so segmentovým ukončením presbytéria a vežou tvoriacou súčasť jej hmoty zo začiatku 19. storočia. Fasáda je členená pilastrami, malá strešná vežička má barokovú helmicu s laternou. Interiér je historizujúci v duchu neogotiky. 
* Dom číslo 20, dvojpriestorový váľkový dom na pôdoryse písmena L z konca 19. storočia. Príklad ľudového staviteľstva. V pitvore (vstupný priestor) sa nachádza čierna kuchyňa s otvoreným ohniskom. V prednej miestnosti s rovným trámovým stropom sa nachádza hranolová pec.

Súbor:Pacsa12.JPG|Kostol Najsvätejšej Trojice
Súbor:Pacsa13.JPG


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Staškovce

**Staškovce** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Demetera Solúnskeho, jednoloďová eklektická stavba s polkruhovým ukončením presbytéria a predstavanou vežou, z roku 1903. Architektúra chrámu spája neorománske a neobarokové tvaroslovie. Chrám prešiel úpravami v roku 2002, keď bola pristavaná sakristia. Interiér je zaklenutý českou plackou. Nachádza sa tu zariadenie s ikonostasom. Fasády sú členené lizénovými rámami a oknami s polkruhovým záklenkom. Veža je členená kordónovými rímsami, pilastrami a ukončená korunnou rímsou s terčíkom a barokovou helmicou s laternou.

### Pamätníky
Pri obecnom úrade sa nachádza pamätník občanom, ktorí umreli v II. svetovej vojne.

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Varechovce

**Varechovce** sú obec na Slovensku v okrese Stropkov.

## Názov
**Vývin názvu obce**:
* 1430 – *Warihhza*
* 1454 – *Waryho*
* 1773 – *Warchowcze*
* 1929 – *Vrchovce*, *Varichovce*
* 1927 – *Varechovce*

## Dejiny
Prvá písomná zmienka je z roku 1430. V starších listinách o stropkovskom panstve z rokov 1408 a 1410 ešte spomínaná nie je. Názov obce pravdepodobne pochádza z priezviska prvého šoltýsa – Varecha. Obec patrila pod panstvo Stropkov. Od roku 1769 patrila rodine Vécseyniovcov, počas 19. storočia rodine Jekelfalušiovcov. V obci bola továreň na zápalky, ktorá bola zničená počas 1. svetovej vojny. Obyvatelia sa zaoberali poľnohospodárstvom. Počas 2. svetovej vojny tu operovali partizáni.

## Kultúra a zaujímavosti
### Pamiatky
* Gréckokatolícky Chrám zosnutia presvätej Bohorodičky, jednoloďová barokovo-klasicistická stavba so segmentovým ukončením presbytéria a predstavanou vežou, z obdobia po roku 1827. Vznikol na mieste vyhoretého staršieho dreveného kostola. Obnovou prešiel v roku 1924. Interiér je zaklenutý nepravou drevenou segmentovou klenbou. Nachádza sa tu zariadenie s ikonostasom z doby obnovy stavby v roku 1924. Fasády sú hladké, členené oknami s polkruhovým záklenkom. Veža je ukončená barokovou helmicou s laternou. Nad presbytériom je malý sanktusník.

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Pašková (okres Rožňava)

**Pašková** je obec na Slovensku v okrese Rožňava.

## Kultúra a zaujímavosti
### Pamiatky
* Reformovaný kostol, jednoloďová klasicistická stavba s polygonálnym záverom a predstavanou vežou, z roku 1802. Stojí na mieste staršej stavby zo 17. storočia, ktorá bola čiastočne využitá pri stavbe súčasného kostola. Z tohto obdobia sa však dochovali len obvodové múry, časť veže a časť obranného múru okolo kostola. K úpravám ďalej došlo v rokoch 1844 a 1884. V interiéri sa nachádza drevený kazetový strop. Kostol má hladké fasády, veža s vročením je členená lizénami a polkruhovo ukončenými oknami so šambránami. Ukončená je trojuholníkovými štítmi a ihlancovou helmicou. Nad vstupným portálom je pamätná tabuľa obetiam prvej svetovej vojny z roku 1934.

Súbor:Kostol reformovanej cirkvi, Pašková.jpg|Reformovaný kostol
Súbor:Páskaháza Református templom.JPG
Súbor:Páskaházai református templom tornya.jpg|Detail veže
Súbor:Páskaháza hősök.JPG|Pamätník obetiam prvej svetovej vojny
Súbor:Pašková2.jpg|Interiér reformovaného kostola


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Petrovo

**Petrovo** je obec na Slovensku v okrese Rožňava. Nachádza sa v gemerskej časti Slovenského rudohoria.

## Dejiny
Osídlená bola začiatkom 14. storočia. Prvá písomná zmienka je z roku 1320, kedy patrila rodine Štítnickovcov. Po viacnásobnom spustošení Turkami sa nasťahovali do obce Valasi. Od 18. storočia obyvatelia pracovali ako drevorubači, tesári, košikári, povozníci, murári a baníci.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba so segmentovým ukončením presbytéria a vežou tvoriacou súčasť jej hmoty, z roku 1794. Stojí na mieste staršej modlitebne. Pôvodný drevený strop bol zaklenutý v roku 1800. V interiéri sa nachádza renesančno-barokový oltár z roku 1694, pochádzajúci pôvodne z kostola v Kokave. Oltárny obraz s vyobrazením Krista na Olivovej hore je mladší. Klasicistická kazateľnica pochádza z polovice 19. storočia. Súčasťou interiéru je aj drevená protestantská empora na pôdoryse L. Kostol má hladké fasády, okná sú polkruhovo ukončené. Veža je ukončená barokovou helmicou s laternou. 

Súbor:Petrovo5.jpg|Evanjelický kostol
Súbor:Petrovo Kostol.jpg
Súbor:Petrovo10.jpg|Interiér kostola
Súbor:Petrovo8.jpg|Empora s organom
Súbor:Petrovo6.jpg|Renesančno-barokový oltár


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Rakovnica

**Rakovnica** je obec na Slovensku v okrese Rožňava. Najvýznamnejšou pamiatkou je románsky kostol sv. Márie Magdalény z prvej polovice 13. storočia stojaci v lesoch nad obcou.

## Kultúra a zaujímavosti
### Pamiatky
* Rímskokatolícky pútnický kostol sv. Márie Magdalény, jednoloďová románska stavba s pravouhlým ukončením presbytéria, bez veže, z prvej polovice 13. storočia. Nachádza sa nad dedinou v lesnom prostredí, na mieste bývalého osídlenia. Stavba je postavená z lomového kameňa. Z románskych detailov sa dochovali úzke štrbinové okná na južnej strane lode a na južnej a východnej strane svätyne. Prvá písomná zmienka o kostole pochádza až z roku 1416. Stavba bola poškodená požiarom v roku 1658, následne bol obnovovaný a získal súčasný barokový oltár. V tomto období boli vonkajšie fasády kostola ozdobené rastlinnými motívmi v renesančnom duchu. V blízkosti kostola sa nachádza prameň, ktorý je považovaný za zázračný, čo potvrdil v roku 1796 pápež Pius VI. K tomuto prameňu sa konajú púte. Kostol bol rozšírený o predĺženú strechu, ktorá tvorí otvorenú predsieň. V roku 1970 sa uskutočnila obnova kostola, ktorá nevhodne nahradila šindľovú strechu dnešným plechom.  

Súbor:Magdolna (4).jpg|Kostol sv. Márie Magdalény
Súbor:Magdolna (5).jpg
Súbor:Magdolna (7).jpg
Súbor:Magdolna (1).jpg|Vstup do kostola
Súbor:Magdolna (6).jpg|Románske štrbinové okno
Súbor:Magdolna (9).jpg


* Evanjelický kostol, jednoloďová klasicistická stavba s polkruhovým ukončením presbytéria a predstavanou vežou, z roku 1836. Prešiel obnovou v roku 1866. Priestor je zaklenutý pruskou klenbou, presbytérium konchou. Nachádza sa tu drevená vyrezávaná empora, neskorobarokový oltár z konca 18. storočia s obrazom Kristus v Getsemanskej záhrade zo začiatku 20. storočia. Súčasťou oltára sú sochy apoštolov Petra a Pavla. Veža kostola je členená pilastrami a ukončená korunnou rímsou s terčíkom a zvonovitou helmicou. 

Súbor:Rakovnica1.jpg|Evanjelický kostol
Súbor:Rakovnica2.jpg
Súbor:Rakovnica5.jpg|Interiér kostola
Súbor:Rakovnica3.jpg|Detail oltára
Súbor:Rakovnica7.jpg|Empora s organom


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Apsida.sk- profil románskeho kostola
* Gotická cesta- profil románskeho kostola


Kategória:Obce okresu Rožňava
Rejdová

**Rejdová** je obec na Slovensku v okrese Rožňava.

## Kultúra a zaujímavosti

### Pamiatky
* Evanjelický kostol, jednoloďová pôvodne renesančná stavba s polygonálnym ukončením presbytéria a predstavanou vežou z prvej polovice 17. storočia. Stavba bola upravovaná v roku 1692 a 1792. V interiéri sa nachádza hodnotné barokové zariadenie, drevená maľovaná empora z roku 1682, oltár zo začiatku 18. storočia s obrazom Posledná večera, kazateľnica a krstiteľnica. Priečelie kostola je dekorované lizénami a nárožným zaoblením. Veža je členená lizénami a kordónovými rímsami, ukončená je korunnou rímsou s terčíkom a hodinami a barokovou helmicou s laternou. 

* Súbor ľudových domov, ide o jednopodlažné bielené zrubové stavby na pôdoryse obdĺžnika so sedlovou šindľovou strechou s podlomenicou. 

Súbor:Rejdová (7).jpg|Evanjelický kostol
Súbor:Rejdová (5).jpg
Súbor:Rejdová (4).jpg|Interiér kostola
Súbor:Rejdová (8).jpg|Datail oltára
Súbor:Drevenica rejdová.jpg|Ľudová architektúra v obci


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Vislava

**Vislava** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Bazila Veľkého, jednoloďová neoklasicistická stavba s polygonálnym ukončením presbytéria a vežou tvoriacou súčasť jej hmoty, z rokov 1905 – 1906. Chrám prešiel obnovou po druhej svetovej vojne. Interiér je zaklenutý pruskými, valenými a kláštornými klenbami. Nachádza sa tu oltár s ikonostasom od G. Hvozdoviča z roku 1906. Fasády sú členené pilastrami a oknami s polkruhovým záklenkom so šambránami s klenákmi. Veža, s nárožným skosením, mierne vystupujúca zo štítového volútového priečelia, je ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Stropkov
Rochovce

**Rochovce** sú obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová tolerančná stavba s polygonálnym ukončením presbytéria a predstavanou vežou, z rokov 1784–1785. V roku 1922 bol doplnený o vežu. V súčasnosti je fíliou cirkevného zboru v Ochtinej. V interiéri sa nachádza neskorobarokový kazateľnicový oltár z polovice 18. storočia so sochami Mojžiša a Árona a reliéf s motívom sv. Trojice. Fasády kostola sú členené lizénovými rámami a polkruhovo ukončenými oknami so šambránami. Veža je členená kordónovými rímsami a ukončená korunnou rímsou s terčíkom s hodinami a zvonovitou helmicou.

* Papiereň, torzo technickej pamiatky vybudovanej majstrom Samuelom Martínym v roku 1774. K svojej prevádzke papiereň využívala tri vodné mlyny, budované od roku 1760 na rieke Štítnik. Rochovský papier bol vo svojej dobe vyvážaný po celom Uhorsku. Od polovice 19. storočia je papiereň upravená na výrobu drevoviny a bielej lepenky. Ručná výroba papiera zanikla v roku 1862. V súčasnosti z budov papierne stoja len kamenné obvodové múry v krásnom prírodnom prostredí.

Súbor:Rochovce3.jpg|Evanjelický kostol
Súbor:Rochovce4.jpg
Súbor:Rochovce1.jpg
Súbor:Rochovce6.jpg|Interiér kostola
Súbor:Rochovce5.jpg|Empora s organom


## Referencie

## Iné projekty

## Externé odkazy
* 


Kategória:Obce okresu Rožňava
Roštár

**Roštár** je obec na Slovensku v okrese Rožňava. Najvýznamnejšou pamiatkou je evanjelický kostol z konca 13. storočia.

## Dejiny
V Roštári vznikol v roku 1590 aj jeden z najstarších evanjelických cirkevných zborov augsburgského vyznania v Gemeri. Na seniorálnej schôdzi v januári 1604 v tomto kostole prijali gemerskí evanjelici tzv. Roštárske články, svoj, prvý cirkevný zákon, ktorý v roku 1610 potvrdil palatín Juraj Turzo.

## Kultúra a zaujímavosti
### Pamiatky
* Evanjelický kostol, jednoloďová ronogotická stavba s pravouhlým ukončením presbytéria a predstavanou vežou, z konca 13. storočia. Pôvodne bol zasvätený sv. Ondrejovi, patrí medzi najstaršie gotické sakrálne stavby na Gemeri. Presbytérium je zaklenuté krížovou rebrovou klenbou a na západnej strane predstavanú vežu, na ktorej sa zachovali všetky gotické okná. Podobne ako susedné kostoly v Štítniku či Koceľovciach, aj tento obsahoval fresky (v presbytériu a na víťaznom oblúku), vyhotovené asi v polovici 15. storočia. Dodnes sa však zachovali len fragmentárne. Po požiari kostola v roku 1689 bola loď novo zaklenutá barokovými klenbami a v roku 1701 vyhotovili lavice a drevené empory s rastlinnou ornamentikou. Z roku 1724 je drevený barokový oltár s ornamentálnou rezbou s anjelmi držiacimi girlandy kvetov a s ústredným obrazom Kalvárie s plastikou ukrižovaného Krista. Pod ním je obraz Poslednej večere a vo vrchole oltára obraz Vzkriesený Kristus. V rovnakom slohu je vyhotovená kazateľnica so sochami Krista Spasiteľa a štyroch evanjelistov. Oltár bol v roku 2016 reštaurovaný a inštalovaný na pôvodnom mieste. Za jeho reštaurovanie získal Oblastný reštaurátorský ateliér Bratislava cenu Fénix – kultúrna pamiatka roka 2016, udeľovanú MK SR. Fasády kostola sú hladké s elipticky ukončenými oknami. Veža je ukončená zvonovitou helmicou.

Súbor:Roštár1.jpg|Evanjelický kostol
Súbor:RoštárKostol1.jpg
Súbor:Roštár8.jpg|Pohľad z empory do svätyne
Súbor:Roštár5.jpg|Empora
Súbor:Roštár4.jpg|Oltár po reštaurovaní


## Referencie

## Iné projekty

## Externé odkazy
* 
* Rožňava a okolie- turistické atrakcie v obci
* Gotická cesta - profil kostola
* Apsida.sk - profil kostola


Kategória:Obce okresu Rožňava
Rozložná

**Rozložná** je obec na Slovensku v okrese Rožňava.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou z rokov 1796-1801. V interiéri sa nachádza drevený polychrómovaný neskorobarokový oltár, stĺpová architektúra z konca 18. storočia. Kazateľnica a krstiteľnica pochádzajú z druhej polovice 18. storočia. Fasády kostola sú členené lizénami a polkruhovo ukončenými oknami so šambránami. Veža je horizontálne členená kordónovými rímsami a ukončená korunnou rímsou s terčíkom a zvonovitou helmicou. 

* Evanjelická fara, rodný dom Júliusa Bottu, jednopodlažná klasicistická bloková stavba s valbovou strechou z konca 18. storočia. Prestavaná bola v 19. storočí. Na fasáde je umiestnená pamätná tabuľa historika. 

Súbor:Rozložná6.jpg|Evanjelický kostol
Súbor:Rozložná7.jpg
Súbor:Rozložná4.jpg|Interiér kostola
Súbor:Rozložná2.jpg|Neskorobarokový oltár

## Osobnosti obce
### Rodáci
* Július Botto (* 1848 – † 1926), historik, pedagóg, advokát, cirkevný historik, publicista, prekladateľ a kultúrny činiteľ.

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Rožňavské Bystré

**Rožňavské Bystré** je obec na Slovensku v okrese Rožňava. Obec sa nachádza v susedstve národného parku Slovenský kras.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovým ukončením presbytéria a predstavanou vežou, z roku 1844. Miestna tradícia hovorí, že bol postavený na mieste starej husitskej modlitebne. V interiéri sa nachádza neskorobarokový oltár z polovice 18. storočia, ktorý sem bol prenesený z Kamenian v roku 1844. Oltár sa skladá z centrálneho obrazu Posledná večera, ktorý je lemovaný architektúrou tordovaných stĺpov. V nadstavci sa nachádza reliéf s motívom Svätej Trojice. Kazateľnica je klasicistická s datáciou 1844. Kostol má hladké fasády, veža je ukončená barokovou helmicou s laternou.

Súbor:Rožňavské Bystré1.jpg|Evanjelický kostol
Súbor:Rožňavské Bystré3.jpg
Súbor:Rožňavské Bystré2.jpg|Pamätná tabuľa Pavla Dobšinského
Súbor:Rožňavské Bystré11.jpg|Barokový oltár
Súbor:Rožňavské Bystré6.jpg|Interiér kostola


## Osobnosti obce
### Pôsobili tu
* Pavol Dobšinský (* 1828 – † 1885), miestny evanjelický farár (1855-1858), prozaik a zberateľ ľudovej slovesnosti.

## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Vladiča

**Vladiča** je obec na Slovensku v okrese Stropkov.

Vznikla roku 1964 zlúčením obcí Driečna (do roku 1960 Malá Driečna a Veľká Driečna), Nižná Vladiča, Suchá a Vyšná Vladiča.

## Obyvateľstvo

## Kultúra a zaujímavosti
### Pamiatky
* Gréckokatolícky Chrám sv. Bazila Veľkého v časti Driečna, jednoloďová barokovo-klasicistická stavba so segmentovým ukončením presbytéria a mierne predstavanou vežou, z roku 1819. Chrám prešiel obnovou v rokoch 1880, 1909 a po druhej svetovej vojne. Interiér je plochostropý. Nachádza sa tu zariadenie s ikonostasom z doby vzniku chrámu. Fasády sú členené lizénami a oknami s polkruhovým záklenkom. Veža s nárožným zaoblením je členená lizénami a ukončená korunnou rímsou s terčíkom a barokovou helmicou s laternou. Nad presbytériom je malý sanktusník.

* Gréckokatolícky Chrám sv. Mikuláša, jednoloďová barokovo-klasicistická stavba s polkruhovým ukončením presbytéria a mierne predstavanou vežou, z roku 1838. Chrám prešiel obnovou v rokoch 1896, 1920, 1970 a v roku 2009. Interiér je zaklenutý drevenou segmentovou klenbou, presbytérium českou plackou a konchou. Nachádza sa tu zariadenie s ikonostasom. Fasády sú členené lizénami a oknami s polkruhovým záklenkom a šambránami. Veža ukončená je barokovou helmicou s laternou.

Súbor:Driečna gréckokatolícky chrám.jpg|Chrám sv. Bazila Veľkého v Driečnej


## Galéria

Obrázok:Driecna.jpg|Pohlad na Driečnu
Obrázok:Sucha2.jpg|Pohľad na Suchú


## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Rudná (okres Rožňava)

**Rudná** je obec na Slovensku v okrese Rožňava. Je to prvá obec smerom z Rožňavy do Revúcej za Rudňanským kopcom, z ktorého je nádherný výhľad na okolitú krajinu v Rožňavskej kotline.

## Dejiny
Obec bola založená niekedy okolo roku 1291, z tohto obdobia pochádza prvá písomná zmienka ako o baníckej obci. Po roku 1989 banícky priemysel v obci zanikol a väčšina obyvateľov sa zamestnáva v blízkej Rožňave, prípadne v poľnohospodárstve a službách v obci.

## Kultúra a zaujímavosti
### Pamiatky
* Dedinská zvonica, drevená ľudová stavba na pôdoryse štvorca, údajne z roku 1800. Zvonica je postavená z trámov obitých doskami, má stanovú strechu. 
* Evanjelický kostol, jednoduchá jednoloďová stavba s pravouhlo ukončeným presbytériom a predstavanou vežou zo začiatku 20. storočia. Interiér kostola je plochostropý, nachádza sa tu drevená empora. Fasády kostola sú členené lizénovým rámom, okná majú jednoduché šambrány. Veža kostola je ukončená ihlancovou helmicou. 

* Reformovaný kostol, jednoloďová neogotická stavba s pravouhlo ukončeným záverom a predstavanou vežou z konca 19. storočia. Veža kostola je lemovaná nárožným kvádrovaním a ukončená trojuholníkovými štítmi a ihlancovou helmicou.

Súbor:Rudná 3KS1.jpg|Reformovaný kostol


## Referencie

## Iné projekty

## Externé odkazy
* 
* Rožňava a okolie- turistické zaujímavosti v obci


Kategória:Obce okresu Rožňava
Vojtovce

**Vojtovce** () sú obec na Slovensku v okrese Stropkov.

## Obyvateľstvo
**Podľa národnosti:**
* národnosť slovenská 64 %
* rusínska 28 %
* ukrajinská 7 %  
* iná 1 %

**Podľa vierovyznania:**
* 48 % pravoslávne vierovyznanie
* 41 % gréckokatolícke vierovyznanie

## Ocenenia

## Referencie

## Iné projekty

## Externé odkazy
* 


Kategória:Obce okresu Stropkov
Kategória:Rusínske obce okresu Stropkov
Kategória:Obce vypálené počas druhej svetovej vojny na Slovensku
Silická Jablonica

**Silická Jablonica** () je obec na Slovensku v okrese Rožňava.

## Obyvateľstvo
{
	"version": 2,
	"width": 400,
	"height": 200,
	"data": [
		{
			"name": "table",
			"values": [
				{
					"x": 1851,
					"y": 599
				},
				{
					"x": 1880,
					"y": 554
				},
				{
					"x": 1910,
					"y": 556
				},
				{
					"x": 1921,
					"y": 571
				},
				{
					"x": 1991,
					"y": 307
				},
				{
					"x": 2001,
					"y": 254
				},
				{
					"x": 2011,
					"y": 203
				},
				{
					"x": 2018,
					"y": 188
				}
			]
		}
	],
	"scales": [
		{
			"name": "x",
			"type": "ordinal",
			"range": "width",
			"zero": false,
			"domain": {
				"data": "table",
				"field": "x"
			}
		},
		{
			"name": "y",
			"type": "linear",
			"range": "height",
			"nice": true,
			"domain": {
				"data": "table",
				"field": "y"
			}
		}
	],
	"axes": [
		{
			"type": "x",
			"scale": "x"
		},
		{
			"type": "y",
			"scale": "y"
		}
	],
	"marks": [
		{
			"type": "rect",
			"from": {
				"data": "table"
			},
			"properties": {
				"enter": {
					"x": {
						"scale": "x",
						"field": "x"
					},
					"y": {
						"scale": "y",
						"field": "y"
					},
					"y2": {
						"scale": "y",
						"value": 0
					},
					"fill": {
						"value": "steelblue"
					},
					"width": {
						"scale": "x",
						"band": "true",
						"offset": -1
					}
				}
			}
		}
	]
}

## Kultúra a zaujímavosti
### Pamiatky
* Reformovaný kostol, jednoloďová klasicistická tolerančná stavba s pravouhlým záverom a predstavanou vežou z roku 1789. Pôvodne bol postavený bez veže, tá bola doplnená v 19. storočí. Kostol prešiel obnovou v roku 1907. Interiér je zaklenutý pruskými klenbami. Nachádzajú sa tu dve protiľahlé drevené empory na kratších stranách pôdorysu a klasicistická kazateľnica z konca 18. storočia. Priečeliu dominuje výrazný prelamovaný štít dekoravaný kazetami a štukatúrami. Veža so segmentovo ukončenými rezonančnými otvormi je členená kordónovou rímsou a ukončená ihlancovou helmicou. 

* Rímskokatolícky kostol sv. Petra a Pavla, jednoloďová neorománska stavba s polkruhovým ukončením presbytéria z roku 1867. Objekt stojí na základoch neskorogotického kostola z obdobia okolo roku 1500. Prestavba v 19. storočí však odstránila všetky pôvodné gotické prvky. Využité bolo pravdepodobne pôvodné presbytérium, ktoré bolo zakomponované do novostavby. Fasády kostola sú členené opornými piliermi a polkruhovo ukončenými oknami so šambránami. V podstreší sa nachádza oblúčkový vlys. Veža s neorománskym bifóriom je ukončená trojuholníkovými štítmi s terčíkmi a ihlancovou helmicou. 

## Referencie

## Externé odkazy
* Apsida.sk- profil rímskokatolíckeho kostola
* Rožňava a okolie- turistické atrakcie v obci


Kategória:Obce okresu Rožňava
Vyškovce

**Vyškovce** sú obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Michala Archanjela, jednoloďová eklektická stavba s polygonálnym ukončením presbytéria a vežou tvoriacou súčasť jej hmoty, z roku 1901. Chrám prešiel obnovou po druhej svetovej vojne. Interiér je zaklenutý pruskými, valenými a kláštornými klenbami. Nachádza sa tu oltár s ikonostasom z doby vzniku stavby. Fasády sú členené pilastrami a oknami s polkruhovým záklenkom so šambránami. Veža, s nárožným skosením, mierne vystupujúca zo štítového volútového priečelia, je ukončená barokovou helmicou s laternou. 

## Referencie

## Iné projekty

## Externé odkazy
* 


Kategória:Obce okresu Stropkov
Slavoška

**Slavoška** je obec na Slovensku v okrese Rožňava.

## Polohopis
Leží v juhovýchodnej časti Slovenského rudohoria na nive a terasovej plošine v doline Hankovského potoka. Kataster, ktorý má charakter hornatiny je odlesnený, malú časť tvoria pasienkové porasty.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s polygonálne ukončeným presbytériom a predstavanou vežou, z rokov 1856-1860. Nachádza sa uprostred obce vo vyvýšenej polohe. Kostol má hladké fasády, veža je ukončená barokovou helmicou.

Súbor:Slavoška2.jpg|Evanjelický kostol
Súbor:Slavoška4.jpg|Interiér kostola
Súbor:Slavoška3.jpg|Empora s organom


## Referencie

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Silica (okres Rožňava)

**Silica** (maď. Szilice) je obec na Slovensku v okrese Rožňava. Leží na Silickej planine uprostred Národného parku Slovenský kras. Najvýznamnejšou pamiatkou je opevnený kostol Reformovanej kresťanskej cirkvi z 13. storočia stojaci na najvyššom mieste obce. Neďaleko obce sa nachádza vzácny prírodný výtvor Silická ľadnica.

## Kultúra a zaujímavosti
### Pamiatky
* Reformovaný kostol, jednoloďová pôvodne neskororománska stavba s pravouhlo ukončeným presbytériom a predstavanou vežou z konca 13. storočia. Pôvodným patrocíniom kostola, nachádzajúceho sa v opevnenom areáli uprostred obce, bolo Všetkých svätých. Už okolo roku 1300 bol kostol predĺžený západným smerom, neskôr bol kostol rozšírený aj východným smerom, po zbúraní pôvodnej svätyne a stavbe novej. Kostol dostal freskovú výmaľbu v polovici 14. storočia. V 15. storočí sa tu opevnili bratrícke vojská, ktoré vybudovali okolo kostola obranný múr. Ku kostolu patrí aj západne orientovaná veža postavená okolo roku 1525. V interiéri sa nachádza murovaná empora a kazateľnica. Strop je plochostropý, drevený kazetový z rokov 1875-1876, kedy došlo k poslednej úprave interiéru. V kostole prebiehal od roku 2000 pamiatkový prieskum, ktorý odhalil štrbinové románske okná a ranogotický portál na južnej strane lode. Od roku 2009 boli reštaurované fragmenty fresiek v interiéri (Ladislavská legenda).  

Súbor:Silica1.jpg|Reformovaný kostol
Súbor:Silica11.jpg|Detail veže
Súbor:Silica2.jpg|Interiér kostola
Súbor:Silica10.jpg
Súbor:Silica4.jpg|Konsekračný kríž z 13. storočia
Súbor:Silica5.jpg|Fragmenty freskovej výmaľby
Súbor:Silica6.jpg


## Poľnohospodárstvo

### Pestovanie plodín
V tejto oblasti poľnohospodári pestujú prevažne pšenicu a raž, ale aj menej známu plodinu tritikale, čo je vyšľachtený druh pšenice s ražou. Darí sa aj kukurici a aj zemiakom. 

Tieto plodiny sa pestujú hlavne na predaj ale pre poľnohospodárov sú aj veľkou súčasťou potravy pre ich zvieratá, ktoré chovajú. 

### Chov zvierat
V chove zvierat prevládajú kravy a ich mlieko sa buď priamo predáva alebo sa spracuje na kravský syr alebo tvaroh. Sliepky nechýbajú skoro na každom dvore a z nich domáci získavajú vajíčka a mäso. Taktiež prasatá sú dosť častým zvieraťom, ktoré sa chová v tejto oblasti. Ovce a kone sa tu tiež chovajú, ale len v malom množstve.

## Galéria

Súbor:Silicka ladnica.jpg|Jaskyňa Silická ľadnica.
Súbor:A község látképe a református templomtól. Fortepan 95645.jpg|Silica v roku 1940


## Referencie

## Iné projekty

## Externé odkazy
* 
* Apsida.sk- profil románskeho kostola


Kategória:Obce okresu Rožňava
Vyšná Olšava

**Vyšná Olšava** je obec na Slovensku v okrese Stropkov.

## Polohopis
Vyšná Olšava sa nachádza približne 10 km JZ od okresného mesta Stropkov.

## Prírodné podmienky
### Rozloha
Katastrálne územie Vyšnej Olšavy zaberá 1377 ha.

### Vodstvo
Cez obec Vyšná Olšava preteká potok Olšavka, ktorý priberá prítok zo SV svahu Chraste a na dolnom konci obce priberá sprava prítok zo SZ svahu Muchovej hory.

## Obyvateľstvo
* 613 obyvateľov (k 31.12.2009)
* Počet všetkých gréckokatolíkov: 549

## Dejiny
Prvá písomná zmienka pochádza z roku 1382.

## Kultúra a zaujímavosti
### Pamiatky
* Gréckokatolícky Chrám narodenia sv. Jána Krstiteľa, jednoloďová barokovo-klasicistická stavba s polkruhovým ukončením presbytéria a predstavanou vežou, z roku 1790. Stojí na mieste staršej drevenej stavby z roku 1746. Chrám prešiel obnovou v roku 1943. Interiér je zaklenutý pruskými klenbami. Nachádza sa tu zariadenie s ikonostasom zo začiatku 20. storočia. Fasády sú hladké, členené oknami so záklenkom v tvare stlačeného oblúka. Veža je ukončená korunnou rímsou s terčíkom a barokovou helmicou s laternou.

Súbor:Vyšná Olšava 17 Slovakia7.jpg|Chrám narodenia sv. Jána Krstiteľa
Súbor:Vyšná Olšava 17 Slovakia6.jpg
Súbor:Vyšná Olšava 17 Slovakia5.jpg


## Školstvo
* Základná škola Vyšná Olšava (1-4 roč.)
* Materská škola

## Šport
* Futbalové ihrisko
* Florbalové ihrisko

## Osobnosti obce
### Rodáci
* Michal Baluďanský (* 1769 – † 1847), ekonóm, právnik, pedagóg, univerzitný profesor, prvý rektor univerzity v Petrohrade.
* Ján Durcsák (* 1771 – † 1837), kanonik kapituly Jágri, vedúci lýcea v Jágri
* Adolf Lukáts (* 1848 – † 1924), advokát a univerzitný profesor v Segedíne a Koložvári.

## Referencie

## Iné projekty

## Externé odkazy
* 


Kategória:Obce okresu Stropkov
Stratená

**Stratená** je obec na Slovensku v okrese Rožňava.

## Polohopis
Vlakom z Banskej Bystrice cez zastávku Dobšinská Ľadová Jaskyňa (4 km) alebo Margecian. Autobusom z Popradu (30 km) cez Vernár (14 km) a zo Spišskej Novej Vsi (38 km).

## Dejiny
Pôvodne banícka obec, v ktorej roku 1723 postavili Čákiovci vysoké pece (neskôr ich odkúpili Coburgovci). Posledná pec pracovala ešte roku 1927. 

## Kultúra a zaujímavosti
### Pamiatky
* Rímskokatolícky kostol sv. Augustína, jednoloďová neogotická stavba s polygonálnym ukončením presbytéria a predstavanou vežou z roku 1909. Interiér je zaklenutý lomenou a zrkadlovou klenbou. Nachádza sa tu socha Márie Magdalény zo 16. storočia z dielne Majstra Pavla z Levoče. Pochádza z pôvodného vyhoreného dreveného kostola. Fasády kostola sú členené lizénovými rámami a oknami s lomeným oblúkom a šambránami. Veža je členená kordónovou rímsou s vlysom a trojuholníkovými štítmi a ihlancovou helmicou.

* Prícestný hostinec a voziareň, jednopodlažná neskoroklasicistická stavba na pôdoryse písmena L s valbovou strechou z rokov 1854-1858. Nárožia sú členené lizénami, okná majú jednoduché šambrány. Po necitlivých úpravách fasády v posledných rokoch stratil časť svojich pamiatkových hodnôt.

Súbor:Sztracena templom 1.JPG|Kostol sv. Augustína
Súbor:Stratená 2 SR2.jpg
Súbor:Sztracena kereszt 1911.JPG|Kríž pri kostole


### Turistika
V blízkosti sa nachádza štátna prírodná rezervácia Stratená, územie s hlbokými dolinami a vysokými horskými chrbátmi pokryté lesnými porastami osídľujúcimi aj tie najextrémnejšie stanovištia. 

* Stratenská píla (2 km)
* Havrania skala
* Dedinky (11 km)
* Dobšinská ľadová jaskyňa (4 km)
* Dobšiná (12 km).

## Referencie

## Pozri aj
* Dobšinská Ľadová Jaskyňa

## Iné projekty

## Externé odkazy
* 
* Rožňava a okolie- turistické atrakcie v obci


Kategória:Obce okresu Rožňava
Kategória:Rekreačné strediská na Slovensku
Vyšný Hrabovec

**Vyšný Hrabovec** je obec na Slovensku v okrese Stropkov.

## Kultúra a zaujímavosti
### Pamiatky
* Gréckokatolícky Chrám sv. Petra a Pavla, jednoduchá jednoloďová stavba s polkruhovým ukončením presbytéria a predstavanou vežou, asi z 20. rokov 20. storočia. Stojí na mieste staršieho dreveného chrámu. Prešiel obnovou po druhej svetovej vojne. Fasády sú hladké s oknami s polkruhovým záklenkom. Veža je ukončená ihlancovou helmicou. 

## Referencie

## Iné projekty


Kategória:Obce okresu Stropkov
Rovné

**Rovné** môže byť:

Na Slovensku:
* obec v okrese Humenné, pozri Rovné (okres Humenné)
* obec v okrese Rimavská Sobota, pozri Rovné (okres Rimavská Sobota)
* obec v okrese Svidník, pozri Rovné (okres Svidník)
* skrátene: Veľké Rovné, obec v okrese Bytča
* časť obce Osčadnica, pozri Rovné (Osčadnica)
* časť obce Horná Mariková, pozri Rovné (Horná Mariková)
* časť obce Klenovec, pozri Rovné (Klenovec)

V Česku:
* časť obce Krabčice
* časť obce Dobré
* časť obce Starý Hrozenkov
* časť obce Bystřice nad Pernštejnem